El Decret 190/1994, de 26 de juliol, va regular les taules sectorials del Departament d'Agricultura, Ramaderia i Pesca i n'adaptà la composició, l'estructura i les funcions a la realitat esdevinguda des de la seva creació mitjançant el Decret 378/1984, de 22 de desembre, el qual derogava.
Aquest Decret 190/1994 donava un tractament unitari a totes les taules sectorials i determinava quines organitzacions i entitats integraven cadascuna de les taules sectorials i la de foment i modernització agrària i rural.
Mitjançant el Decret 166/1996, de 23 de maig, que modificava el Decret 190/1994, es deixava fora del seu àmbit de regulació la Taula de foment i modernització agrària i rural, la qual passava a tenir regulació pròpia, i determinava quines organitzacions representaven la branca de la producció a les taules sectorials, d'acord amb la Llei 17/1993, de 28 de desembre, de cambres agràries.
El Decret 166/1996 va ser impugnat davant la Sala Contenciosa Administrativa del Tribunal Superior de Justícia de Catalunya, que ha resolt declarar-ne la nul·litat atès que s'han detectat defectes de forma en el tràmit procedimental de la seva elaboració.
Davant el pronunciament de l'Alt Tribunal de Catalunya, aquesta Administració procedeix a donar-ne compliment, i aprofita aquesta nova regulació per incloure en un sol text normatiu tota la regulació aplicable a les taules sectorials del Departament d'Agricultura, Ramaderia i Pesca.
1.1 Es creen les taules sectorials agràries com a òrgans interlocutors interprofessionals de cada sector amb el Departament d'Agricultura, Ramaderia i Pesca i es regiran pel que disposa aquest Decret.
1.2 L'àmbit de la seva actuació és el territori de Catalunya i hi ha una única taula per a cada sector.
1.3 Les taules sectorials agràries tenen la seva seu a Barcelona, als serveis centrals del Departament d'Agricultura, Ramaderia i Pesca, i excepcionalment es podran reunir en el lloc que els membres de la taula respectiva o del Departament proposin.
Les taules sectorials agràries tenen les funcions següents:
a) Actuar com a òrgan estable de consulta i debat entre el sector i l'Administració.
b) Informar el Departament d'Agricultura, Ramaderia i Pesca i col·laborar-hi en totes les qüestions que facin referència al respectiu sector.
c) Organitzar, promoure i donar suport a les iniciatives del sector destinades a reforçar les seves actuacions per aconseguir la pròpia vertebració econòmica i social i fomentar-ne l'activitat econòmica.
d) Estimular l'establiment d'acords interprofessionals que potenciïn la coordinació i la col·laboració entre les diferents branques de la cadena agroalimentària que hi ha a cada taula.
e) Promoure i facilitar la transferència d'informació de dades referents a l'emmagatzematge, la qualitat i el tractament dels productes en les diferents fases del seu cicle productiu, els mecanismes de comercialització, l'evolució dels preus, l'origen i la destinació dels productes i altres qüestions d'interès general per al sector corresponent.
f) Col·laborar amb l'Administració en l'elaboració i l'execució de les mesures de millora, la reestructuració i la transferència tecnològica per al sector respectiu, aplegant esforços per a l'obtenció de productes de qualitat superior i més competitius.
g) Fomentar el consum amb la proposta de les accions de promoció que es creguin oportunes.
h) Considerar, analitzar i proposar solucions als problemes estructurals i de conjuntura del sector.
i) Qualsevol altra funció que el Departament d'Agricultura, Ramaderia i Pesca els encomani en benefici del sector respectiu i en el marc de la legislació vigent.
3.1 Les taules sectorials agràries estaran formades per cinc representants de les organitzacions professionals agràries més representatives, en representació dels agricultors i ramaders, d'acord amb el que estableix la Llei 17/1993, de 28 de desembre, de cambres agràries; per dos representants de la Federació de Cooperatives Agràries de Catalunya, en representació del món cooperatiu, en funció del que estableix el Decret legislatiu 1/1992, de 10 de febrer, pel qual s'aprova el Text refós de la Llei de cooperatives de Catalunya, i per un representant de cadascuna de les associacions, les agrupacions, les entitats i els col·lectius corresponents a cada sector en l'àmbit de la transformació i la comercialització.
Excepcionalment també hi podran ser presents, amb un representant cadascuna, altres entitats associatives vinculades a l'àmbit de la producció quan la seva significació ho justifiqui, amb la sol·licitud prèvia i per acord de la Taula de concertació agrària, així com els organismes desconcentrats de l'Administració, quan la seva independència d'actuació i grau de representativitat ho aconsellin.
La composició de les taules sectorials s'indica a l'annex d'aquest Decret.
3.2 Els representants dels agricultors i els ramaders i del món cooperatiu podran assistir acompanyats d'un tècnic designat per ells mateixos.
3.3 Els membres de les taules sectorials agràries acreditaran davant el Departament d'Agricultura, Ramaderia i Pesca la representació de l'organització a la qual pertanyen mitjançant escrit on es faci constar aquesta condició.
3.4 Els membres de les taules sectorials agràries tindran dret a acreditar les indemnitzacions per raó d'assistència fixades per als òrgans col·legiats de l'Administració de la Generalitat.
3.5 La persona designada per exercir la presidència de les taules sectorials agràries pot convidar a les sessions corresponents de cada Taula Agrària, en qualitat d'experts, aquelles persones físiques o associacions sectorials que ho consideri convenient en funció de la naturalesa dels temes a tractar.
4.1 Els acords en el si de les taules sectorials agràries seran adoptats per consens.
4.2 Per a la resta de funcionament, les taules sectorials agràries es regiran per la normativa vigent que regula els òrgans col·legiats de l'Administració de la Generalitat.
6.1 El Departament d'Agricultura, Ramaderia i Pesca, mitjançant la persona que designi el conseller, exercirà la presidència de les taules sectorials agràries, i la seva coordinació la realitzarà el cap de l'Oficina de Taules Sectorials.
El president estarà assistit per un secretari, que prepararà els treballs de cada taula, tramitarà l'execució dels acords i estendrà acta de les reunions realitzades.
6.2 Per a les funcions tècniques, les taules sectorials agràries tindran el suport tècnic del Departament d'Agricultura, Ramaderia i Pesca, que serà sol·licitat per mitjà del cap de l'Oficina de Taules Sectorials.
6.3 Cada taula sectorial es reunirà ordinàriament almenys un cop a l'any, i extraordinàriament tantes vegades com calgui, a proposta dels membres de la taula o del Departament d'Agricultura, Ramaderia i Pesca, per tractar temes que ho requereixin.
—1 Taula sectorial agrària de la fruita.
5 membres en representació dels agricultors i els ramaders, repartits de manera proporcional als resultats electorals de les cambres agràries (d'ara en endavant cinc membres de les OPA).
2 representants de la Federació de cooperatives agràries de Catalunya (d'ara en endavant FCAC).
1 representant de l'Associació de productors i professionals de fruites i hortalisses de Lleida (ASOFRUIT).
—2 Taula sectorial agrària de la vinya i el vi.
4 representants de la Junta coordinadora dels consells reguladors de les denominacions d'origen existents.
1 representant del consell regulador de la denominació cava.
—3 Taula sectorial agrària de la flor i la planta ornamental.
1 representant del Mercat de la Flor de Mercabarna.
—4 Taula sectorial agrària de l'oli.
1 representant de l'Agrupació d'Almàsseres de Catalunya.
1 representant de la Federació d'Olis Comestibles.
1 representant per cadascun dels consells reguladors de les denominacions d'origen existents.
1 representant d'Unió Agrària Cooperativa de Reus.
1 representant de l'Agrupació Oliaire Lleidatana (AGROLES).
—5 Taula sectorial agrària de la fruita seca.
1 representant del Consell espanyol de fruits secs (CEFRUSE).
1 representant del Consell regulador de la denominació d'origen avellana de Reus.
—6 Taula sectorial agrària dels cítrics.
1 representant del grup exportador Baix Ebre-Montsià.
—7 Taula sectorial agrària del porc.
1 representant de la Federació catalana d'indústries de la carn (d'ara en endavant FCIC).
1 representant de l'Associació catalana de fabricants d'aliments compostos (d'ara en endavant ASFAC).
1 representant de l'Associació nacional de magatzems de carns i sales d'especejament (d'ara en endavant GREMSA-ANAFRIC).
—8 Taula sectorial agrària del vacum de carn.
—9 Taula sectorial agrària de la llet.
Fins a 4 representants del Gremi d'indústries làcties.
—10 Taula sectorial agrària de l'oví i el cabrum.
1 representant de l'Associació espanyola de ramaders i criadors d'oví (IBERGAN).
—11 Taula sectorial agrària del conill.
—12 Taula sectorial agrària de la mel.
1 representant del Gremi d'herbolaris, apicultors i productors d'aliments dietètics.
—13 Taula sectorial de la producció agrària ecològica.
1 representant del Gremi d'herbolaris, apicultors i alimentació dietètica de Catalunya.
1 representant de l'Associació espanyola de fabricants de preparats alimentaris especials, dietètics i plantes medicinals (AFEPADI).
1 representant d'Agricultura biodinàmica d'Espanya.
1 representant del col·lectiu d'empreses elaboradores.
—14 Taula sectorial agrària de l'horta.
—15 Taula sectorial agrària dels cereals-herbacis.
— 16 Taula sectorial agrària de l'arròs.
—17 Taula sectorial agrària de l'aviram i els ous.
1 representant de la Federació avícola catalana.
1 representant de l'Associació de comerciants i majoristes d'ous (ACMO).